ai4bharat/Pralekha huggingface dataset:
राष्ट्रपती कार्यालय
जेएनयू समावेशकता, विविधता आणि उत्कृष्टता यांच्या मिलाफाचे प्रतिनिधित्व करते: राष्ट्रपती कोविंद
राष्ट्रपतींनी जेएनयूच्या 4 थ्या वार्षिक दीक्षांत समारंभाला एका व्हिडिओ संदेशाद्वारे केले संबोधित
नवी दिल्ली, 18 नोव्हेंबर 2020
उत्कृष्टतेसाठी समान संधी असलेल्या जवाहरलाल नेहरू विद्यापीठात  देशातील सर्व भागातून आणि समाजातील सर्व स्तरातून विद्यार्थी शिकण्यासाठी येतात. अतिशय वेगळ्या करिअर मार्गांची आकांक्षा बाळगणारे विद्यार्थी जेएनयूमध्ये एकत्र येतात. हे विद्यापीठ समावेशकता, विविधता आणि उत्कृष्टतेचा मिलाफ आहे, असे राष्ट्रपती राम नाथ कोविंद यांनी आज  जेएनयूच्या चौथ्या वार्षिक दीक्षांत समारंभाला एका व्हिडिओ संदेशाद्वारे संबोधित करताना सांगितले.
राष्ट्रपती म्हणाले की भारतीय संस्कृतीच्या सर्व छटा जेएनयूमध्ये प्रतिबिंबित होतात. संकुलातील इमारती, वसतिगृहे, रस्ते आणि सुविधांची नावे भारतीय वारशावरून देण्यात आली आहेत. हे सर्वोत्कृष्ट भारताचे सांस्कृतिक आणि भौगोलिक चित्र दर्शवते. हे भारतीयत्व हा जेएनयूचा ठेवा आहे आणि तो बळकट करणे हे त्यांचे कर्तव्य आहे.
राष्ट्रपती म्हणाले की जेएनयूचे उत्कृष्ट अध्यापकगण मुक्त वादविवादाला प्रोत्साहन देतात आणि मत भिन्नतेबद्दल आदर व्यक्त करतात. विद्यार्थ्यांना शिकण्यात भागीदार मानले जाते जे उच्च शिक्षणासाठी आवश्यक आहे. विद्यापीठ उत्स्फूर्त चर्चेसाठी प्रख्यात आहे जी वर्गांबाहेर, कॅफेटेरियात आणि ढाब्यावरही तासन तास चालते.
प्राचीन भारतातील अध्यापन व संशोधनाच्या वैभवशाली भूतकाळाचा उल्लेख करताना राष्ट्रपती म्हणाले की आजच्या आव्हानांना तोंड देताना आपण तक्षशिला, नालंदा, विक्रमशीला आणि वल्लभी विद्यापीठाकडून प्रेरणा घेऊ शकतो, ज्यांनी अध्यापन व संशोधनाचे उच्च मापदंड निश्चित केले आहेत. जगभरातील विद्वान आणि विद्यार्थी विशेष ज्ञान मिळविण्यासाठी या केंद्रांवर आले. त्या प्राचीन व्यवस्थेमध्ये ज्यात आधुनिकतेचे अनेक घटक आहेत, त्यांनी चरक, आर्यभट्ट, चाणक्य, पाणिनी, पतंजली, गार्गी, मैत्रेयी आणि तिरुवल्लुवर यासारखे थोर विद्वान घडवले. त्यांनी वैद्यकीय विज्ञान, गणित, खगोलशास्त्र, व्याकरण आणि सामाजिक विकासात अमूल्य योगदान दिले. जगातील इतर भागांतील लोकांनी भारतीय विद्वानांच्या साहित्याचा अनुवाद केला आणि या शिक्षणाचा पुढील ज्ञानाच्या प्रगतीसाठी उपयोग केला. आजच्या भारतीय विद्वानांनी अशा प्रकारची ज्ञानाची मूळ संस्था तयार करण्याचा प्रयत्न केला पाहिजे ज्याचा उपयोग समकालीन जागतिक आव्हानांना सामोरे जाण्यासाठी केला जातो. जेएनयू ही उच्च शिक्षणाच्या निवडक संस्थांपैकी एक आहे जी जागतिक स्तरावर तुलनात्मक उत्कृष्टतेपर्यंत पोहोचू शकते.
कोविड -19 महामारीबाबत बोलताना राष्ट्रपती म्हणाले की, आज या साथीच्या रोगामुळे जग संकटात सापडले आहे. साथीच्या आणि महामारीच्या सद्यस्थितीत राष्ट्रीय शैक्षणिक धोरण 2020 मध्ये नमूद केले आहे की उच्च शिक्षण संस्थानी संसर्गजन्य रोग, साथीचे रोग, विषाणूविज्ञान , निदान, इंस्ट्रुमेंटेशन, लसनिर्मिती आणि इतर संबंधित क्षेत्रात संशोधन करण्यासाठी पुढाकार घेणे आवश्यक आहे. शक्यतो बहु-शाखीय दृष्टिकोनातून संबंधित सामाजिक समस्यांचा अभ्यास करणे देखील आवश्यक आहे. या प्रयत्नात जेएनयू सारख्या विद्यापीठांनी विशिष्ट मार्गदर्शन यंत्रणा विकसित करण्यासाठी आणि विद्यार्थ्यांमधील नवसंशोधनाला चालना देण्यासाठी आघाडीवर असायला हवे, असेही ते म्हणाले.
राष्ट्रपतींचे भाषण पाहण्यासाठी येथे क्लिक कराM.Chopade/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 151
वाणिज्य आणि उदयोग मंत्रालय
वैद्यकीय वस्तूंची निर्यात
नवी दिल्ली, 16 सप्टेंबर 2020
पीपीई कव्हर, 2/3 आवरणाचे मास्क, फेस शिल्ड्स, सॅनिटायझर्स , हायड्रॉक्सीक्लोरोक्विन एपीआय आणि त्याचे फॉर्म्युलेशन, 13 इतर फार्मास्युटिकल एपीआय आणि त्याचे फॉर्म्युलेशन आणि व्हेंटिलेटर अशा विविध वैद्यकीय वस्तूंच्या निर्यातीवरील बंदी हटविण्यात आली आहे. डायग्नोस्टिक किट्स, एन 95 / एफएफपी 2 मास्क निर्यातीवर सध्या प्रतिबंध आहे, मात्र मासिक कोट्यानुसार त्याच्या निर्यातीला परवानगी देण्यात आली आहे.
कोविड -19 विरुद्ध लढा देण्यासाठी या वस्तूंची देशांतर्गत उपलब्धता सुनिश्चित करण्यासाठी वैद्यकीय वस्तूंच्या निर्यातीवर बंदी घालण्यात आली होती. देशांतर्गत गरज, उत्पादन क्षमता आणि निर्यातीसाठी उपलब्ध असलेल्या अतिरिक्त वस्तूंचे मूल्यांकन केल्यानंतर वेळोवेळी ही बंदी शिथिल करण्यात आली आहे.
20 मार्च 2020 पूर्वी, पीपीई किटची आवश्यकता पूर्ण करण्यासाठी मोठ्या प्रमाणात आयात केली जात होती, कारण देशात कोविड –19 च्या आवश्यकतेच्या तुलनेत याचे उत्पादन मर्यादित प्रमाणात होत होते. पीपीई किटचे देशांतर्गत उत्पादन दरमहा 1.5 कोटी युनिट्सपर्यंत पोहोचल्यानंतर पीपीई किटवरील निर्यात बंदी हटविण्यात आली. देशात अल्कोहोल आधारित हँड सॅनिटायझर्सची उपलब्धता वर्षाकाठी 10 लाख लिटर होती. त्यानंतर ही उत्पादन क्षमता दररोज 38 लाख लिटरपर्यंत वाढवण्यात आली आणि ज्यामुळे अल्कोहोल आधारित हँड सॅनिटायझर्स  च्या निर्यातीवर बंदी उठवण्यात आली .
जानेवारी 2020 पूर्वी देशातील व्हेंटिलेटरचे उत्पादन नगण्य होते, आज देशांतर्गत तयार होणार्या व्हेंटिलेटरमुळे देश व्हेंटिलेटरची निर्यात करण्यास सक्षम आहे.
केंद्रीय वाणिज्य व उद्योग मंत्री पीयूष गोयल यांनी आज लोकसभेत लेखी उत्तरात ही माहिती दिली.S.Thakur/S.Mhatre/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 190
पंतप्रधान कार्यालय
काबूल विद्यापीठावर झालेल्या दहशतवादी हल्ल्याचा पंतप्रधानांकडून तीव्र निषेध
नवी दिल्ली, 2 नोव्हेंबर 2020
पंतप्रधान नरेंद्र मोदी यांनी काबूल विद्यापीठावर झालेल्या भ्याड दहशतवादी हल्ल्याचा तीव्र निषेध केला आहे.
"काबूल विद्यापीठावर झालेल्या भ्याड दहशतवादी हल्ल्याचा मी तीव्र निषेध करतो. पीडित कुटुंबिय आणि जखमींप्रति मी शोक भावना व्यक्त करतो. दहशतवादाविरूद्धच्या अफगाणिस्तानच्या धाडसी लढ्याला आम्ही पाठिंबा देत राहू", असे पंतप्रधान म्हणाले.U.Ujgare/S.Tupe/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
फिल्म्स डिव्हिजनच्या वतीने मुन्शी प्रेमचंद आणि महंमद रफी यांना 31 जुलै रोजी माहितीपटातून श्रद्धांजली
अत्यंत कुशल लेखक आणि कथाकार मुन्शी प्रेमचंद यांच्या 140 व्या जन्मदिनानिमित्त आणि महान पार्श्वगायक महंमद रफी यांच्या 40 व्या स्मृतिदिनानिमित्त माहिती आणि प्रसारण मंत्रालयाच्या फिल्म्स डिव्हिजनच्यातर्फे 31 जुलै 2020 रोजी माहितीपट दाखविण्यात येणार आहेत. `प्रेमचंद` आणि `रफी – वुई रिमेंबर यू` हे दोन माहितीपट फिल्म्स डिव्हिजनच्या संकेतस्थळावर आणि यू ट्यूब चॅनलवर मोफत प्रसारित केले जातील.
`प्रेमचंद` हा माहितीपट मुख्यत्वेकरून `उपन्यास सम्राट`  म्हणून ओळखल्या जाणाऱ्या मुन्शी प्रेमचंद, यांच्यावर आधारित एक लघुचरित्रपट आहे, पी सी शर्मा यांनी हा माहितीपट दिग्दर्शित केला आहे. त्यांच्या असंख्य लघुकथा आणि कादंबऱ्यांमध्ये भारताचे ग्रामीण जीवन अतिशय सूक्ष्मपणे आणि जिवंतपणे मांडण्यात आले आहे.
`रफी – वुई रिमेंबर यू`  यामध्ये अजरामर गायकाच्या आठवणी जिवंत होतात. कुलदिप सिन्हा यांनी याचे दिग्दर्शन केले आहे. या तासाभराच्या माहितीपटात रफी यांच्या आयुष्यातील विशेष क्षण, त्यांची सदाबहार गाणी आणि समकालीनांद्वारे त्यांना आदरांजली वाहण्यात आली आहे.
www.filmsdivision.org येथे भेट देऊन ``Documentary of the Week`` या विभागात क्लिक करावे किंवा FD YouTube Channel फॉलो करावे. ही माहिती आपले स्नेही आणि प्रियजनांपर्यंत पोहोचवा.
M.Chopade/S.Shaikh/P.Kor
आर्थिक व्यवहार विषयक मंत्रिमंडळ समिती
भारतात 15,000 कोटी रुपयांची थेट परदेशी गुंतवणूक करण्यासाठीचा मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या. या कंपनीच्या प्रस्तावाला केंद्रीय मंत्रिमंडळाची मंजूरी
ही गुंतवणूक पायाभूत सुविधा आणि बांधकाम क्षेत्र तसेच विमानतळ क्षेत्राला चालना देणारी ठरेल
मालमत्तांच्या हाताळणीशी संबंधित अशा सरकारी मालकीच्या सुविधांची मालमत्ता भाड्याने देऊन निधी उपलब्ध झाल्यामुळे, ही गुंतवणूक, नुकत्याच जाहीर झालेल्या राष्ट्रीय चलनीकरण पाईपलाइनला महत्त्वाची चालना देणारी ठरेल
नवी दिल्ली, 25 ऑगस्ट 2021
पंतप्रधान नरेंद्र मोदी यांच्या अध्यक्षतेखालील आर्थिक व्यवहार विषयक मंत्रिमंडळ समितीने भारतात 15,000 कोटी रुपयांची थेट परदेशी गुंतवणूक करण्यासाठीचा मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या. या कंपनीचा प्रस्ताव मंजूर केला आहे, या कंपनीने भारतात विशेष पायाभूत सुविधा आणि बांधकाम-विकास क्षेत्रांतील गुंतवणुकीकरिता प्रस्ताव दिला आहे. यात विमानतळ क्षेत्र आणि हवाई उड्डाण संबंधी व्यापार आणि सेवा यांच्यातील प्रवाहित गुंतवणुकीसोबत वाहतूक क्षेत्र आणि लॉजिस्टिक व्यवस्थेचाही समावेश असू शकेल.
या गुंतवणुकीत, बंगळूरू आंतरराष्ट्रीय विमानतळ मर्या.या कंपनीमधील काही हिस्सा मेसर्स अन्कोरेज कडे हस्तांतरित करणे तसेच 2726247 ओन्तरिओ आयएनसी या कॅनडातील सर्वात मोठ्या निश्चित निवृत्तीवेतन योजना ओमर्सची प्रशासक असलेल्या ओएसी च्या संपूर्ण मालकीच्या उपकंपनीद्वारे मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या. या कंपनीमध्ये होणाऱ्या 950 कोटी रुपयांच्या गुंतवणूकीचाही समावेश आहे.
ही गुंतवणूक म्हणजे पायाभूत सुविधा आणि बांधकाम क्षेत्रासाठी तसेच विमानतळ क्षेत्रांना मोठी चालना देणारी ठरेल. खासगी भागीदारीतून जागतिक दर्जाचे विमानतळ आणि वाहतूकीसंबंधी पायाभूत सुविधा उभारण्याच्या भारत सरकारच्या योजनेला, या गुंतवणुकीमुळे लक्षणीय चालना मिळेल. ज्यामध्ये रस्ते,रेल्वे,विमानतळ,क्रीडा स्टेडीयम, वीज पारेषण वाहिन्या आणि गॅस वाहिन्या अशा मालमत्तांच्या हाताळणीचा समावेश आहे अशा राज्य सरकारी मालकीच्या सुविधांच्या मालमत्ता भाड्याने देऊन निधी उपलब्ध झाल्यामुळे, नुकत्याच जाहीर झालेल्या एनएमपी अर्थात राष्ट्रीय चलनीकरण पाईपलाइनसाठी ही गुंतवणूक महत्त्वाची चालना ठरेल. मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या.ही कंपनी एनएमपीच्या अंतर्गत येणाऱ्या काही क्षेत्रांमध्ये प्रवाहित गुंतवणूक करण्याचा प्रस्ताव देत आहे.
मेसर्स अन्कोरेज इन्फ्रास्ट्रक्चर इन्व्हेस्टमेंट होल्डिंग मर्या.ही कंपनी ज्या क्षेत्रांमध्ये प्रवाहित गुंतवणूक करणार आहे ती निधी आणि रोजगार केंद्रित क्षेत्रे असल्यामुळे या गुंतवणुकीतून थेट रोजगार संधी देखील निर्माण होतील. ही गुंतवणूक बांधकाम आणि सहाय्यक उपक्रमांदरम्यान अप्रत्यक्ष रोजगार देखील निर्माण करेल.R.Aghor/S.Chitnis/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
सुक्ष्म, लघु आणि मध्यम उदयोग मंत्रालय
उद्यम सखी पोर्टल
नवी दिल्ली, 16 डिसेंबर 2021
उद्यम सखी पोर्टल  हे पोर्टल मार्च 2018 मध्ये विद्यमान/भावी महिला उद्योजकांना सूक्ष्म, लघु आणि मध्यम उद्योग मंत्रालयाच्या आर्थिक योजना, धोरणे आणि कार्यक्रम यांची माहिती देण्यासाठी एमएसएमई द्वारे सुरू करण्यात आले आहे. हे पोर्टल महिलांना त्यांचा व्यवसाय सुरू करण्यास,उभारण्यास आणि वाढविण्यास मदत करते. या पोर्टलचा लाभ आतापर्यंत एकूण 2952 महिलांनी घेतला आहे, त्यापैकी 17 महिला ओदिशा राज्यातील आहेत.
उद्यम सखी पोर्टल कार्यरत करण्यासाठी 43.52 लाख रुपये खर्च करण्यात आले.उद्यम सखी पोर्टल हे इन्स्टिट्यूट फाॅर डिझाईन ऑफ इलेक्ट्रिकल मेझरींग इन्स्ट्रुमेंटस  या सूक्ष्म, लघु आणि मध्यम उद्योग मंत्रालयाच्या  अखत्यारीत येणाऱ्या संस्थेने विकसित केले आहे.
उद्यम सखी पोर्टलवर अनुसूचित जाती, जमाती, ओबीसी, शहरी भाग आणि ग्रामीण भागातील महिला लाभार्थींच्या संख्येचा, वर्गवार डेटा प्रकाशित केला जात नाही.
केंद्रीय एमएसएमई मंत्री श्री नारायण राणे यांनी आज लोकसभेत एका लेखी उत्तरात ही माहिती दिली.
M.Chopade/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 212
पंतप्रधान कार्यालय
पंतप्रधानांनी महात्मा गांधी यांना त्यांच्या जयंतीनिमित्त केले वंदन
पंतप्रधान श्री. नरेंद्र मोदी यांनी महात्मा गांधी यांना त्यांच्या जयंतीनिमित्त वंदन केले आहे.
आपण आपल्या प्रिय बापूंना त्यांच्या जयंतीनिमित्त वंदन करु या.
त्यांच्या जीवनातून आणि श्रेष्ठ विचारांतून बरेच काही शिकण्यासारखे आहे.
"बापूंचे आदर्श आपल्याला समृद्ध आणि कनवाळू भारत बनविण्यास मार्गदर्शन करत रहातील," असे पंतप्रधानांनी म्हटले आहे.
We bow to beloved Bapu on Gandhi Jayanti.
— Narendra Modi  October 2, 2020
There is much to learn from his life and noble thoughts.
May Bapu’s ideals keep guiding us in creating a prosperous and compassionate India. pic.twitter.com/wCe4DkU9aI
R.Tidke/S.Patgoankar/P.Kor
सुक्ष्म, लघु आणि मध्यम उदयोग मंत्रालय
खादी आणि ग्रामोद्योगने स्वदेशीला चालना देण्यासाठी एसपीजी संकुलात खादी भांडार सुरु केले
खादी आणि ग्रामोद्योगने ‘स्वदेशी’ ला चालना देण्यासाठी विशेष संरक्षण दलाच्या  द्वारका, दिल्ली येथील निवासी संकुलात शाखा सुरु केली आहे. केव्हीआयसीचे अध्यक्ष विनय कुमार सक्सेना आणि एसपीजी संचालक अरुण कुमार यांनी संयुक्तरीत्या या शाखेचे उद्घाटन केले. दोन निवासी संकुलात राहणाऱ्या एसपीजी अधिकारी आणि कर्मचाऱ्यांच्या 4000 कुटुंबीयांना याचा लाभ होणार आहे. देशाच्या पंतप्रधानांच्या सुरक्षेची जबाबदारी एसपीजीकडे असते.
एसपीजी सदस्यांना आणि त्यांच्या कुटुंबीयांना शुद्ध व हातमागाची “स्वदेशी” वस्तू उपलब्ध करून देण्यासाठी खादी विक्रीची शाखा सुरु करण्याचा निर्णय घेण्यात आला, असे केव्हीआयसीने म्हटले. याठिकाणी 20% सवलतीच्या दराने सर्व खादी उत्पादनांची विक्री करण्यात येणार आहे. 125 एकर जागेवर विस्तारलेल्या द्वारका येथील एसपीजी कॉम्प्लेक्समध्ये जवळपास 15,000 लोक राहतात. त्याच्या जवळच 26 एकर जागेवर एसपीजी कर्मचार्यांची 800 कुटुंबांचे वास्तव्य आहे आणि म्हणूनच खादी भांडाराला चांगला प्रतिसाद मिळण्याची अपेक्षा आहे. एसपीजीने केव्हीआयसीला नाममात्र 1 रुपया महिना अशा दराने जागा उपलब्ध करुन दिली आहे.
एसपीजी पंतप्रधानांच्या सुरक्षेची काळजी घेते, जे स्वतः खादीचे मोठे पुरस्कर्ते आहेत. या भांडारामुळे एसपीजी अधिकारी आणि कर्मचाऱ्यांची काळजी केव्हीआयसी घेईल, असे विनय कुमार सक्सेना म्हणाले. ते पुढे म्हणाले की खादी विक्रीमुळे खादी कारागिरांना चालना मिळेल आणि केवळ स्थानिक उत्पादनास प्रोत्साहित करून आणि ग्रामीण उद्योगांना बळकटी मिळाल्यास आम्ही लोकांसाठी शाश्वत व्यवसाय उत्पन्न करू शकू.
पंतप्रधानांच्या आत्मनिर्भर भारत आणि व्होकल फॉर लोकल आवाहनाच्या दृष्टीनेही हे महत्त्वाचे आहे. यापूर्वी, केंद्रीय गृहमंत्री अमित शाह यांनी निमलष्करी दलांच्या कॅन्टीनमधून स्वदेशी उत्पादनंची विक्री करण्याचे आदेश दिले होते. केव्हीआयसीने आयटीबीपी सोबत करार करुन त्यांना कच्चे मोहरीचे तेल पुरवत आहे. या भांडारातून केव्हीआयसी खादीचे कापड आणि तयार कपडे तसेच ग्रामीण उद्योगांनी निर्माण केलेल्या उत्पादनांची विक्री करणार आहे.
युवा व्यवहार आणि क्रीडा मंत्रालय
किरेन रिजीजू, अनुराग सिंग ठाकूर यांनी गांधी जयंतीनिमित्त फिट इंडिया फ्रीडम रन 3.0 चा केला प्रारंभ
गांधी जयंतीनिमित्त आज रविवारी सकाळी नवी दिल्लीतील मेजर ध्यानचंद राष्ट्रीय मैदानात  फिट इंडिया फ्रीडम रन 3.0 ला प्रारंभ झाला. कोविड-19 महामारीचा मोठ्या प्रमाणावर प्रसार होत होता, तयावेळी म्हणजे 2020 मध्ये केन्द्र सरकारने या सर्वात मोठ्या देशव्यापी चळवळींपैकी एक असलेल्या मोहिमेची सुरुवात केली होती.
केंद्रीय कायदा आणि न्याय मंत्री किरेन रिजिजू तसेच केंद्रीय मंत्री युवा व्यवहार आणि क्रीडामंत्री अनुराग सिंग ठाकूर यांनी संयुक्तपणे चालवलेल्या फिट इंडिया- प्लॉगसह या दौडची सुरुवात करण्यात आली. फिट इंडिया फ्रीडम रनचं हे तिसरं वर्ष असून आज, २ ऑक्टोबरला सुरू झालेली ही दौड ३१ ऑक्टोबरपर्यंत चालेल.
माजी केन्द्रीय आरोग्य मंत्री हर्षवर्धन गोयल, क्रीडा सचिव सुजाता चतुर्वेदी, भारतीय क्रीडा प्राधिकरणाचे महासंचालक संदीप प्रधान, फिट इंडियाचे सदिच्छादूत रिपू दमन बेवली तसेच क्रीडा मंत्रालय आणिक्रीडा प्राधिकरणाचे- ‘साई’चे इतर अधिकारी आणि लोक मोठ्या संख्येने यात सहभागी झाले होते.
पंतप्रधानांच्या दूरदृष्टीचा पुनरुच्चार करत किरेन रिजिजू यांनी नमूद केले की, “ नरेंद्र मोदी यांनी फिट इंडिया चळवळ सुरू केली, तेव्हा त्यांची ध्येयदृष्टी संपूर्ण देशाला तंदुरुस्त बनवण्याची होती. इतक्या वर्षाने आता या चळवळीला मोठे यश प्राप्त झाले आहे. प्रत्येकजण आता या चळवळीत सामील होण्यास इच्छुक आहे आणि फिट इंडिया मोबाईल अॅप देखील दररोज मोठ्या उत्साहाने डाउनलोड केले जात आहे.”
रिजीजू यांच्याच वक्तव्याचा धागा पकडत अनुराग सिंग ठाकूर यांनी नमूद केले की, “स्वातंत्र्याच्या अमृत महोत्सवापासून ते अमृतकालापर्यंत, भारताला नवीन उंचीवर नेण्याच्या पंतप्रधानांच्या स्वप्नांसाठी आपल्याला काम करत राहावे लागेल. आपल्या तंदुरुस्तीविषयक सर्व बाबींचा स्तर नव्या उंचीवर नेणे हा त्या ध्येयापर्यंत पोहोचण्याचा पहिला मार्ग आहे.”
यंदाच्या फ्रीडम रनमधे विक्रमी संख्येने सहभागी होण्याचे आवाहन ठाकूर यांनी केले. “गांधी जयंतीच्या दिवशी या मलिकेतली ही तिसरी यशस्वी दौड सुरु करून एकता दिवस – अर्थात सरदार वल्लभभाई पटेल यांच्या जयंतीदिनी 31 ऑक्टोबर रोजी तिचा समारोप करण्याइतका दुसरा चांगला योग नाही. गेल्या वर्षी एकूण 9 कोटी 30 लाख लोक यात सहभागी झाले होते. यंदा ही संख्या दुप्पट करण्यासाठी आपल्याला फिट फ्रीडम रन 3.0 ला खूप पाठबळ द्यावे लागेल असे ते म्हणाले.”
फिट इंडिया फ्रीडम रनमधे, गेल्या दोन वर्षांत, भारतीय सशस्त्र दलांसह सीमा सुरक्षा दल , इंडो-तिबेटन बॉर्डर पोलिस , केंद्रीय राखीव पोलीस दल , भारतीय रेल्वे, सीबीएसई आणि आयसीएसई शाळा तसेच युवा कार्य मंत्रालयाची युवा शाखा, नेहरू युवा केंद्र संघटना  आणि “राष्ट्रीय सेवा योजना  यांनी सहभाग घेतला आहे.
सुक्ष्म, लघु आणि मध्यम उदयोग मंत्रालय
एमएसएमई क्षेत्रात विकास, वाढीव उत्पादन आणि निर्यातीसाठी, गुणवत्ता तसेच अत्याधुनिक तंत्रज्ञानाचा लाभ घेण्यासाठी उद्योग संघटनांनी पाठबळ द्यावे असे केंद्रीय एमएसएमई मंत्र्यांचे आवाहन
"देशाच्या विकासासाठी उद्योगांचा पाठिंबा महत्त्वाचा"
मुंबई, 11 ऑक्टोबर 2022
सूक्ष्म, लघु आणि मध्यम उद्योग  क्षेत्रात विकास, वाढीव उत्पादन आणि निर्यातीसाठी, गुणवत्ता तसेच अत्याधुनिक तंत्रज्ञानाचा लाभ घेण्याचे आवाहन केंद्रीय सूक्ष्म, लघु आणि मध्यम उद्योग मंत्री नारायण राणे यांनी केले. ते आज मुंबईत भारतीय औद्योगिक महासंघाने  आयोजित केलेल्या एमएसएमई परिषद आणि प्रदर्शन 2022 मध्ये बोलत होते. सीआयआय सारख्या उद्योग संघटनांनी देशाच्या एमएसएमई क्षेत्राच्या विकासासाठी आवश्यक पाठिंबा देण्याचे आवाहन त्यांनी केले. "उद्योग क्षेत्रातील सीआयआयची क्षमता आणि अनुभव लक्षात घेता, सीआयआयची मदत एमएसएमईच्या विकासासाठी आणि विस्तारासाठी महत्त्वपूर्ण आहे", असे ते म्हणाले.
एमएसएमई क्षेत्रातील उद्योजकांची संख्या सुमारे 6 कोटी आहे. पंतप्रधान नरेंद्र मोदी यांचे आत्मनिर्भर भारताचे स्वप्न साकार करण्याच्या उद्देशाने एमएसएमई मंत्रालय या क्षेत्रातील उद्योजकता, उत्पादन, रोजगार आणि सकल राष्ट्रीय उत्पादन  वाढवण्याचा प्रयत्न करत आहे, असे ते एमएसएमई क्षेत्राविषयी बोलताना म्हणाले.
औद्योगिक क्षेत्राच्या विकासासाठी सरकार सर्वतोपरी सहकार्य करेल, मात्र देशाला महासत्ता बनवण्याचे स्वप्न उद्योगांच्या सहकार्यानेच पूर्ण होऊ शकते. देशाच्या विकासासाठी उद्योगांचा पाठिंबा महत्त्वाचा आहे, असे केंद्रीय सूक्ष्म , लघु आणि मध्यम उद्योग मंत्र्यांनी सांगितले.
5 ट्रिलियन डॉलर्सच्या अर्थव्यवस्थेचे उद्दिष्ट साध्य करण्यासाठी भारत सरकार सूक्ष्म , लघु आणि मध्यम उद्योग क्षेत्राला महत्त्व देत आहे, असे सीआयआयचे पश्चिम विभागाचे अध्यक्ष सुनील चोरडिया यांनी सांगितले. कमी गुंतवणूक, लवचिक कार्यान्वयन आणि उत्तम स्थानिक तंत्रज्ञान विकसित करण्याची क्षमता या मूलभूत गोष्टींच्या माध्यमातून सूक्ष्म , लघु आणि मध्यम उद्योग क्षेत्राने भारताला नवीन उंचीवर नेले आहे, असे त्यांनी सांगितले. सूक्ष्म , लघु आणि मध्यम उद्योग हे भारतीय अर्थव्यवस्थेचा एक महत्त्वाचा घटक आहेत आणि त्यांनी देशाच्या सामाजिक-आर्थिक विकासात महत्त्वपूर्ण योगदान दिले आहे.रोजगाराच्या संधी निर्माण करण्याबरोबरच, हे क्षेत्र देशातील ग्रामीण आणि अल्पविकसित क्षेत्रांच्या प्रगतीसाठी मदत करते, असे ते म्हणाले.
सूक्ष्म , लघु आणि मध्यम उद्योगांना पर्यावरणीय शाश्वतता, वित्त पुरवठा , व्यवसाय सातत्य आणि निर्यातीसंदर्भातील कठीण समस्या सोडवण्याच्या अनुषंगाने मदत करण्यासाठी आणि नवीन उपायांचा अवलंब करून या उद्योगांची भरभराट करण्याच्या उद्देशाने सीआयआयने  एमएसएमई परिषद आणि प्रदर्शन 2022 च्या 8 व्या पर्वाचे आयोजन केले आहे .
S.Patil/Vinayak/Sonal C/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 153
पंतप्रधान कार्यालय
पंतप्रधान 21 ऑक्टोबर रोजी नवी दिल्लीतील एम्सच्या झज्जर परिसरातील राष्ट्रीय कर्करोग संस्थेमधील इन्फोसिस फाउंडेशन विश्राम सदनाचे उद्घाटन करणार
नवी दिल्ली, 20 ऑक्टोबर 2021
पंतप्रधान श्री नरेंद्र मोदी 21 ऑक्टोबर 2021 रोजी सकाळी 10:30 वाजता व्हिडीओ कॉन्फरन्सिंगद्वारे नवी दिल्लीतील एम्सच्या झज्जर परिसरातील राष्ट्रीय कर्करोग संस्थेमधील  इन्फोसिस फाउंडेशन विश्राम सदनाचे उद्घाटन करतील. त्यानंतर ते उपस्थितांना संबोधित करणार आहेत.
कॉर्पोरेट सामाजिक जबाबदारीचा एक भाग म्हणून, इन्फोसिस फाउंडेशनने 806 खाटांचे विश्राम सदन बांधले आहे. कर्करूग्णांसोबत त्यांची काळजी घेणाऱ्यांना बराच काळ राहावं लागतं, त्यांच्यासाठी वातानुकूलित निवासाची सुविधा पुरवली आहे. फाउंडेशनने सुमारे 93 कोटी रुपये खर्च करून हे बांधकाम केले आहे. हे सदन, रुग्णालय आणि एनसीआय बाह्य रुग्ण विभागाच्या  अगदी जवळ आहे.
केंद्रीय आरोग्य व कुटुंब कल्याण मंत्री, श्री मनसुख मांडविय, हरियाणाचे मुख्यमंत्री श्री मनोहर लाल खट्टर आणि इन्फोसिस फाउंडेशनच्या अध्यक्षा सुधा मूर्तीही या प्रसंगी उपस्थित राहणार आहेत.M.Chopade/V.Ghode/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(
महिला आणि बालविकास मंत्रालय
महिला आणि बाल विकास मंत्रालयाने आपल्या प्रशिक्षणार्थी कार्यक्रमात सहभागी होण्यासाठी महिला विद्यार्थी/प्रज्ञावंत/सामाजिक कार्यकर्ते/शिक्षकांकडून मागवले अर्ज
महिला आणि बाल विकास मंत्रालयाने दोन महिन्यांच्या कालावधीसाठी [03.07.2023 -31.08.2023] आयोजित केलेल्या इंटर्नशिप  कार्यक्रमासाठी, नॉन-टियर I शहरांमधील आणि भारताच्या ग्रामीण भागातील महिला विद्यार्थी/प्रज्ञावंत/सामाजिक कार्यकर्ते/शिक्षकांकडून अर्ज मागवले आहेत. या इंटर्नशिप कार्यक्रमात सहभागी होण्यासाठी संबंधित उमेदवारांनी कोणत्याही विद्यापीठ/शैक्षणिक संस्था/ बिगर-शैक्षणिक संस्थेमध्ये नोंदणीकृत/संबंधित असणे आवश्यक आहे.
महिला विद्यार्थी/प्रज्ञावंत/सामाजिक कार्यकर्ते/शिक्षक  यांना मंत्रालयाची धोरणे आणि कार्यक्रमांमध्ये अल्प-मुदतीसाठी सहभागी करून, त्याची ओळख करून देणे, हे या कार्यक्रमाचे उद्दिष्ट आहे. या कार्यक्रमात प्रशिक्षणार्थींना मंत्रालयाच्या सध्या सुरु असलेल्या उपक्रमांवर भर देणारे प्रायोगिक प्रकल्प/लघु-अभ्यास प्रकल्प हाती घ्यावे लागण्याची शक्यता आहे. या उपक्रमाच्या माध्यमातून, प्रशिक्षणार्थींना मंत्रालयाचे आदेश, विशिष्ट कार्यक्रम आणि धोरण विश्लेषण याची गुणात्मक माहिती मिळावी, हा मंत्रालयाचा प्रयत्न आहे. जेणेकरून भविष्यात महिला आणि मुलांचे प्रश्न विविध व्यासपीठांवर मांडण्यासाठी त्यांना चालना मिळेल.
21-40 वर्षे वयोगटातील उमेदवार त्यांचे अर्ज गुगल  फॉर्मद्वारे पाठवू शकतात.
.
फॉर्म  स्वीकारण्याची प्रक्रिया 20.05.2023, पासून सुरु झाली आहे, आणि अर्ज दाखल करण्याची अंतिम तारीख 29.05.2023, रोजी रात्री बारा वाजेपर्यंत आहे. प्रशिक्षणार्थींची निवड यासाठी स्थापन केलेल्या निवड समितीच्या शिफारशींच्या आधारे केली जाईल. शिफारस करण्यात आलेल्या उमेदवारांची यादी मंत्रालयाच्या संकेतस्थळावर ‘What’s New’ अंतर्गत उपलब्ध असेल. प्रशिक्षण कार्यक्रमासाठी एकदा निवड झालेला उमेदवार पुन्हा अर्ज करण्यासाठी पात्र नसेल.
निवडक प्रशिक्षणार्थींना रु. 20,000/- एकरकमी मासिक स्टायपेंड  आणि मंत्रालयाच्या कार्यक्रमात सहभागी होण्यासाठी येण्याच्या आणि कार्यक्रमानंतर परतीच्या प्रवास खर्चाची  परतफेड दिली जाईल. इच्छुक प्रशिक्षणार्थींना नवी दिल्ली येथे होणाऱ्या कार्यक्रमाच्या कालावधीसाठी सामायिक तत्त्वावर वसतिगृह सुविधा प्रदान केली जाईल. वसतिगृह सुविधेमध्ये, संलग्न प्रसाधन गृहासह, तीन जणांमध्ये एक खोली , टेबल, खुर्ची आणि कपाट या प्राथमिक सुविधांचा समावेश असेल. निवासामध्ये खानावळ शुल्काचा समावेश नसून, वसतिगृहाच्या सुविधेचा लाभ घेणाऱ्या प्रशिक्षणार्थीला तो खर्च उचलावा लागेल.
वसतिगृह सुविधा कार्यक्रम सुरु होण्यापूर्वी दोन दिवस आणि कार्यक्रम संपल्यावर दोन दिवस  या काळापुरती मर्यादित राहील. हा कार्यक्रम यशस्वीपणे पूर्ण करणाऱ्या प्रशिक्षणार्थींना प्रशस्तीपत्रक देऊन सन्मानित केले जाईल.
इंटर्नशिप कार्यक्रमाबाबत तपशीलवार मार्गदर्शक सूचना मंत्रालयाच्या पुढील संकेतस्थळावर पाहता येतील:
https://wcd.nic.in/schemes/internship-scheme
पुढील कोणतेही तपशील/प्रश्नांसाठी, उमेदवार सांख्यिकी ब्युरोशी, <mwcd-research[at]gov[dot]in> या आयडीवर कामकाजाच्या सर्व दिवसांमध्ये सकाळी 10:00 ते संध्याकाळी 5:00 या वेळेत संपर्क साधू शकतील.
फॉर्मसह तपशीलवार सूचना महिला आणि बाल विकास मंत्रालयाच्या पुढील संकेतस्थळावर पाहता येतील:
ग्रामीण विकास मंत्रालय
केंद्रीय ग्रामविकास मंत्री गिरीराज सिंह यांनी काँग्रेसचे ज्येष्ठ नेते राहुल गांधी यांना, महात्मा गांधी राष्ट्रीय ग्रामीण रोजगार हमी कायद्या अंतर्गत युपीए शासनाच्या 2004-14 या काळात आणि नरेंद्र मोदी सरकारच्या 9 वर्षांच्या कार्य काळात झालेले निधी वितरण आणि मालमत्ता निर्मिती या दोन्ही मुद्द्यांवर चर्चा करण्याचे दिले आव्हान
केंद्रीय ग्रामविकास मंत्री गिरीराज सिंह यांनी आज काँग्रेसचे ज्येष्ठ नेते राहुल गांधी यांना, महात्मा गांधी नरेगा, अर्थात महात्मा गांधी राष्ट्रीय ग्रामीण रोजगार हमी कायद्या  अंतर्गत युपीए शासनाच्या 2004-14 या काळात, आणि नरेंद्र मोदी सरकारच्या 9 वर्षांच्या कार्य काळामध्ये झालेले निधी वितरण आणि मालमत्ता निर्मिती या दोन्ही मुद्द्यांवर चर्चा करण्याचे आव्हान दिले आहे.
उत्तर प्रदेशमध्ये नोएडा इथे सरस मेळ्याच्या पार्श्वभूमीवर बोलताना गिरीराज सिंह यांनी राहुल गांधी यांच्या हिंदीमधील फेसबुक पोस्टचा तीव्र निषेध केला, ज्यामध्ये महात्मा गांधी नरेगा साठी अर्थसंकल्पीय तरतूद कमी करण्यात आल्याच्या वृत्त अहवालाचा दाखला दिला आहे. असे आरोप करण्याआधी काँग्रेस नेत्याने वस्तुस्थिती आणि आकडेवारी जाणून घ्यावी, असे गिरीराज सिंह यांनी म्हटले आहे.
काँग्रेसच्या नेतृत्वाखालील यूपीए सरकारच्या 10 वर्षांच्या राजवटीत मनरेगाचा बीई  कधीही 33,000 कोटी रुपयांपेक्षा जास्त झाला नाही, आणि बहुतेक सर्व आर्थिक वर्षांमध्ये, ग्रामीण रोजगार हमी योजनेच्या अयशस्वी अंमलबजावणीमुळे तो निधी वापराविना शिल्लक राहिला. तर दुसरीकडे, पंतप्रधान मोदी यांनी मे 2014 मध्ये पदभार स्वीकारला, तेव्हापासून दरवर्षी योजनेसाठी खर्च होणार्या निधीच्या सुधारित अंदाजाने अर्थसंकल्पीय अंदाजाचा टप्पा पार केला, असे प्रतिपादन गिरिराज सिंह यांनी केले. या वर्षी देखील, 73,000 कोटी रुपयांच्या अर्थसंकल्पीय अंदाजाने 89,400 कोटीचा टप्पा पार केला आहे.